હવે તો સવાલ એ છે કે,ભ્રષ્ટાચાર ક્યાં નથી ? રાજનેતાઓને ભ્રષ્ટાચારી હોવાનો ન દોષ દો,જાહેર જીવનમાં નામ-દામ કમાવવા ભ્રષ્ટાચાર સિવાય બીજું કરવાનું શું હોય ? ક્રિકેટમાં પણ રાજનીતિ હોય છે,વ્યક્તિગત ધોરણે શ્રીસંત જેવા ભ્રષ્ટાચારી હોય છે તે બધા જાણે છે પણ ક્રિકેટના મેદાનમાં પિચ સાથે છેડછાડ કરી ચોક્કસ બોલર કે બેટ્સમેનને જ લાભ કરાવવાનો પણ ભ્રષ્ટાચાર ચાલે છે તે થોડું નવું છે.હિંદી સમાચાર ચેનલ 'આજતક' દ્વારા કરવામાં આવેલા સ્ટિંગ ઓપરેશનમાં આ ભ્રષ્ટાચાર ખુલ્લો પડતાં બીસીસીઆઇ પણ ફિક્સમાં આવી ગયું છે કારણ કે,કલંક તો તેના પર પણ લાગ્યું છે.